A Momentum teleragasztotta az Európai Parlament (EP) folyosóit Brüsszelben a kormány Junckert és Sorost együtt ábrázoló propagandaplakátjaival. A plakátokhoz angol nyelvű fordítást is mellékeltek.

A párt közleményt adott ki az akcióról, amely szerint:

A Momentum ezzel hívja fel a figyelmet arra, hogy az EU-s pénzből autokrata rendszert építő Orbán-kormány orosz propagandának is beillő üzenetekkel kampányol az Európai Unió ellen.



A párt ma jelentette be, hogy közösségi finanszírozásból ellenkampányt indít a kormány legújabb plakátjaira reagálva. A tervek szerint az ellenplakátok pont úgy fognak kinézni, mint a kormányé, Soros és Juncker feje helyett azonban Orbán, Mészáros és Rogán lesz kint.